ఇస్లామాబాద్: పాకిస్తాన్లో ముగ్గురు అక్కాచెల్లెళ్లు తమ సొంత అన్నను దారుణంగా కాల్చిచంపారు. పదేళ్ల క్రితం దైవదూషణకు పాల్పడ్డాడని ఆరోపిస్తూ ఈ ఘాతుకానికి పాల్పడ్డారు. సియాల్కోట్ జిల్లాలోని పర్సూర్ నగరంలో ఈ సంఘటన చోటుచేసుకుంది. ఓ ముస్లిం మతపెద్ద కుమారుడైన ఫజల్ అబ్బాస్ (45) 2004లో దైవదూషణకు పాల్పడినట్టు ఆరోపణలు ఉన్నాయి. ఈ విషయమై పాకిస్తాన్లో కఠినంగా అమలు చేసే దైవదూషణ చట్టం కింద అబ్బాస్పై కేసుకూడా నమోదైనట్టు సమాచారం. దీంతో అప్పట్లో దేశం నుంచి పారిపోయిన అతడు ఇటీవలే స్వదేశానికి తిరిగివచ్చాడు. ఇది తెలుసుకున్న అతడి ముగ్గురు చెల్లెళ్లు... ఇంట్లోకి ప్రవేశించి  తమ తండ్రిని అబ్బాస్ గురించి అడిగారు. ఇంతలో బయటికి వచ్చిన ఫజల్ అబ్బాస్పై కాల్పులు జరపడంతో అతడు అక్కడికక్కడే ప్రాణాలు కోల్పోయాడు. ప్రస్తుతం పోలీసు కస్టడీలో ఉన్న వారు... తమ అన్న దైవదూషణకు పాల్పడినప్పడే చంపేద్దామనుకున్నామనీ, అయితే అప్పట్లో చిన్నవాళ్లం కావడంతో వదిలేశామని పోలీసులకు చెప్పినట్టు సమాచారం. కాగా దైవదూషణకు పాల్పడ్డాడంటూ మర్దాన్ యూనివర్సిటీ క్యాంపస్లో మషల్ ఖాన్ అనే ఓ విద్యార్థిని కొందరు దుండగులు కొట్టిచంపిన కొద్దిరోజులకే ఈ ఘటన జరగడం గమనార్హం. ఆ నెల 13న జరిగిన మషల్ఖాన్ హత్యపై ప్రస్తుతం పాకిస్తాన్ అట్టుడుకుతోంది.
islamabad: paakistaanlo mugguru akkaachellellu tama sonta annanu daarunamgaa kaalchichampaaru. padella kritam daivaduushanaku palpaddadani aaropistuu ee ghaatukaaniki palpaddaru. sialcot jillaalooni parsur nagaramlo ee sanghatana chotuchesukundi. oo muslim matapedda kumaarudaina fazal abbas (45) 2004loo daivaduushanaku palpadinattu aaropanalu unnaayi. ee vishayamai paakistaanlo kathinamgaa amalu chese daivadushana chattam kinda abbaspy kesukuda namodainattu samacharam. deentho appatlo desham nunchi paaripoyina atadu itivale swadesaaniki tirigivacchaadu. idhi telusukunna atadi mugguru chellellu... intloki pravesinchi  tama tandrini abbas gurinchi adigaaru. intalo bayatiki vachina fazal abbaspy kaalpulu jarapadamtho atadu akkadikakkade praanaalu kolpoyadu. prastutam polisu kastadiilo unna vaaru... tama anna daivaduushanaku palpadinappade champeddamanukunnamana, ayithe appatlo chinnavallam kaavadamtho vadilesamani polisulaku cheppinattu samacharam. kaga daivaduushanaku palpaddadantu mardan university campaslo mashal khan ane oo vidyaarthini kondaru dundagulu kottichampina koddirojulake ee ghatana jaragadam gamanarham. aa nela 13na jarigina mashalkhan hatyapai prastutam pakistan attudukutondi.